CELEX: 52020DP0350
Language: fi
Date: 2020-12-15 00:00:00
Title: Euroopan parlamentin päätös olla vastustamatta Euroopan parlamentin ja neuvoston asetuksen (EY) N:o 853/2004 liitteen II muuttamisesta Yhdistyneessä kuningaskunnassa Pohjois-Irlannin osalta tietyissä eläinperäisissä tuotteissa käytettävän tunnistusmerkin osalta 7. joulukuuta 2020 annettua komission delegoitua asetusta (C(2020)08765 – 2020/2907(DEA))

29.10.2021   
            
            
               FI
            
            
               Euroopan unionin virallinen lehti
            
            
               C 445/227
            
         
      P9_TA(2020)0350
      Delegoidun asetuksen vastustamatta jättäminen: Yhdistyneessä kuningaskunnassa Pohjois-Irlannin osalta tietyissä eläinperäisissä tuotteissa käytettävä tunnistusmerkki
      Euroopan parlamentin päätös olla vastustamatta Euroopan parlamentin ja neuvoston asetuksen (EY) N:o 853/2004 liitteen II muuttamisesta Yhdistyneessä kuningaskunnassa Pohjois-Irlannin osalta tietyissä eläinperäisissä tuotteissa käytettävän tunnistusmerkin osalta 7. joulukuuta 2020 annettua komission delegoitua asetusta (C(2020)08765 – 2020/2907(DEA))
      (2021/C 445/37)
      
         Euroopan parlamentti, joka
      
                  —
               
               
                  ottaa huomioon Euroopan parlamentin ja neuvoston asetuksen (EY) N:o 853/2004 liitteen II muuttamisesta Yhdistyneessä kuningaskunnassa Pohjois-Irlannin osalta tietyissä eläinperäisissä tuotteissa käytettävän tunnistusmerkin osalta 7. joulukuuta 2020 annetun komission delegoidun asetuksen (C(2020)08765),
               
            
                  —
               
               
                  ottaa huomioon komission 7. joulukuuta 2020 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,
               
            
                  —
               
               
                  ottaa huomioon ympäristön, kansanterveyden ja elintarvikkeiden turvallisuuden valiokunnan 11. joulukuuta 2020 päivätyn kirjeen valiokuntien puheenjohtajakokouksen puheenjohtajalle,
               
            
                  —
               
               
                  ottaa huomioon Euroopan unionin toiminnasta tehdyn sopimuksen 290 artiklan,
               
            
                  —
               
               
                  ottaa huomioon eläinperäisiä elintarvikkeita koskevista erityisistä hygieniasäännöistä 29. huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (1) ja erityisesti sen 10 artiklan 1 kohdan ja 11 a artiklan 6 kohdan,
               
            
                  —
               
               
                  ottaa huomioon työjärjestyksen 111 artiklan 6 kohdan,
               
            
                  —
               
               
                  ottaa huomioon ympäristön, kansanterveyden ja elintarvikkeiden turvallisuuden valiokunnan suosituksen päätökseksi,
               
            
                  —
               
               
                  ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 15. joulukuuta 2020, ei ole esitetty vastalauseita,
               
            
                  A.
               
               
                  ottaa huomioon, että asetuksessa (EY) N:o 853/2004 säädetään eläinperäisiä elintarvikkeita koskevista erityisistä hygieniasäännöistä elintarvikealan toimijoita varten, ja toteaa, että erityisesti asetuksen liitteessä II vahvistetaan vaatimukset, jotka koskevat tunnistusmerkkiä, jota elintarvikealan toimijoiden on käytettävä tietyissä eläinperäisissä tuotteissa, mukaan lukien vaatimukset, jotka koskevat jäsenvaltioiden ja kolmansien maiden käyttämiä maakoodeja;
               
            
                  B.
               
               
                  ottaa huomioon, että Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ”erosopimus”, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti asetusta (EY) N:o 853/2004 samoin kuin siihen perustuvia komission säädöksiä sovelletaan Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta siirtymäkauden päättymisen jälkeen; katsoo, että tämän vuoksi on tarpeen muuttaa mainitun asetuksen liitteessä II vahvistettuja vaatimuksia, jotka koskevat tunnistusmerkkiä, jota olisi käytettävä Yhdistyneessä kuningaskunnassa Pohjois-Irlannin osalta;
               
            
                  C.
               
               
                  ottaa huomioon, että komissio toimitti 7. joulukuuta 2020 parlamentille delegoidun asetuksen, mikä käynnisti kahden kuukauden tarkasteluajan, jonka aikana parlamentti voi vastustaa kyseistä delegoitua asetusta;
               
            
                  D.
               
               
                  ottaa huomioon, että delegoidulla asetuksella mukautetaan tunnistusmerkkiä, jota on käytettävä Pohjois-Irlannissa tuotetuissa eläinperäisissä tuotteissa;
               
            
                  E.
               
               
                  ottaa huomioon, että delegoitua asetusta olisi sovellettava alkaen 1. tammikuuta 2021 sen varmistamiseksi, että kyseisessä asetuksessa säädetyt toimenpiteet ovat voimassa erosopimuksessa määrätyn siirtymäkauden päätyttyä 31. joulukuuta 2020;
               
            
               
                  1.
               
               
                  ilmoittaa, ettei se vastusta delegoitua asetusta;
               
            
               
                  2.
               
               
                  kehottaa puhemiestä välittämään tämän päätöksen neuvostolle ja komissiolle.
               
            
         (1)  EUVL L 139, 30.4.2004, s. 55.